
Sak 08-05 ble behandlet først.

Sak 07-05

Orienteringssaker

1) Ny kontaktliste fra LMU ble delt ut til utvalgets medlemmer. Fra UiTø står Jan Larsen og nå også Eva Sæterdal oppført som kontaktpersoner.

2) Notat fra NTNU som omhandler studenter med funksjonshemming og kvalitetsreformen ble delt ut. Notatet ble ikke videre diskutert, men arbeidsgruppa som reviderer Handlingsplan for studenter med funksjonshemming tar notatet med seg videre i sitt arbeid.

3) Tilbakemeldinger om læringsmiljøet. Eva Sæterdal informerte om at alle tilbakemeldinger fra studenter om læringsmiljøet nå går via SIV (studentenes informasjons- og veiledningskontor). På LMUs vev-sider ligger det informasjon om dette.

4) Arbeidet med revisjon av Handlingsplan. Utvalget ble informert om hvem som er med i arbeidsgruppa som har hatt to møter til nå. 

Det ble vedtatt at revidert handlingsplan tas opp på LMUs møte 31.05.05.

5) Arbeidstilsynets besøk ved UiO. I februar d.å. gjennomførte Arbeids-tilsynet et besøk ved Universitetet i Oslo. Studiedirektør Monica Bakken v/UiO har oversendt oss informasjon om dette besøket, som også er interessant for oss da tilsynet etter hvert også vil komme hit. Det er nedfelt i Universitets- og høgskoleloven at Arbeidstilsynet skal føre tilsyn med at kravene om læringsmiljø fastsatt i samme lov, overholdes. UiO har utarbeidet en Arbeidsmiljøhåndbok for studenter for å møte tilsynets krav.

Det ble vedtatt at det også ved UiTø bør utarbeides en slik håndbok, men at prosessen med dette avventes litt grunnet arbeid med årsrapport og handlingsplan for studenter med funksjonshemming.

Sak 08-05

LMU og kvalitetssikring

Kvalitetskoordinator Lars-Erik Støver ved Forsknings- og studieavdelinga informerte. Utvalget ble informert om NOKUTs forestående besøk høsten 2005 – hva kommer de til å se på, hva gjør UiTø for å forberede seg og hvem er involvert i dette arbeidet. Fra UiTøs side er Utdanningsmeldingen første steg i den rapportering som nå er i gang. 

NOKUT har fire hovedområder som de vil konsentrere seg om: strategi, implementering, dokumentasjon og anvendelse.

Studentenes ansvar og arbeidsoppgaver i kvalitetssikringsarbeidet er svært viktig, men det er og har vært vanskelig å få studentene til å engasjere seg. Denne gruppen er selve grunnsteinen i arbeidet med å innhente informasjon.

I LMUs arbeid er det helhetlige læringsmiljøet viktig, både i forhold til det generelle arbeidet og NOKUTs besøk. 

Det ble konkludert med at utvalget må regne med at LMU vil spille en viktig rolle i NOKUTs evaluering av kvalitetssikringen ved Universitetet.



Tromsø, 21.04.2005

	Rigmor Bjørkli

	Eva Sæterdal

	
	førstekonsulent

